**ИНФОРМАЦИЯ**

**ОТНОСНО:** Процесът на опростяване на правилата при изпълнение и отчитане на договорите за безвъзмездна финансова помощ /ДБФП/ по Операция тип 3 „Осигуряване на топъл обяд 2016г. – 2019 г.“ по Оперативна програма за храни и/или основно материално подпомагане отФонда за европейско подпомагане на най-нуждаещите се лица в Българияза периода2014-2020г./ОПХ ФЕПНЛ/

Операцията „Осигуряване на топъл обяд – 2016 г.“ е обявена на 25.04.2016 г. с бюджет **9 883 472 лв. за 6 000 потребители**. Поради големия интерес от страна на общините, бюджетът на операцията е увеличаван няколко пъти. До 30.04.2017 г. са сключени **204 договора** за предоставяне на безвъзмездна финансова помощ, на обща стойност **16 626 952,79 лв**., за **34 233 потребители**, които са получавали услуги в **247 трапезарии**.

В края на м. април 2017 г. се адаптира изпълнението на 97,5% от действащите договори за БФП чрез подписване на допълнителни споразумения /Анекси/ , влезли в сила от 01.05.2017г. УО на ОПХ ФЕПНЛ сключи 196 анекса с партньорските организации – общини/райони на общини по операция тип 3 „Осигуряване на топъл обяд 2016г. – 2019 г.“ на обща стойност **77 730 884,09 лв.**, с които е осигурено финансирането на **253 обществени трапезарии**, които ще предоставят „топъл обяд“ на **39 230 потребители.** При **77 % от сключените анекси е удължено изпълнението на проектните дейности по съответните договори до крайния срок на Операцията - 31.12.2019 г.**

В сила от 01.05.2017 г. са следните изменения при изпълнение на одобрените и новоподадени заявления за финансиране на операция тип 3 „Осигуряване на топъл обяд 2016 г. – 2019 г.“:

* С цел намаляване на административната тежест при изпълнението и отчитането на проектните дейности на договорите по Операция тип 3, и вземайки предвид предложението на НСОРБ за въвеждане на т.нар. опростени разходи, ръководителят на УО на ОПХ ФЕПНЛ утвърди **Методика за прилагане на опростени правила за възстановяване на база разход за единица продукт - обяд за обществените трапезарии по операция тип 3 „Осигуряване на топъл обяд 2016-2019“***.* От момента на влизането й в сила Методиката е задължителна за прилагане, както по отношение на действащи договори за предоставяне на безвъзмездна финансова помощ /БФП/ по операция тип 3 „Осигуряване на топъл обяд 2016 – 2019 г.“, така и по отношение на договори с одобрени кандидати, които предстои да бъдат сключени.

* От 01.05.2017г. се увеличи стойността на разхода за единица продукт - топъл обяд от 2.30 лв. на 2.50 лв. Единицата продукт съдържа разходи за хранителни продукти за осигуряване на топъл обяд – супа, основно ястие, хляб и при реализирани икономии, партньорската организация може да предоставя и десерт, пресни плодове и/или зеленчуци.
* Считано от 01.05.2017 г. общата продължителност на операцията се измени на: 2016 г. – 2019 г. и всички дейности следва да приключат не по-късно от 31.12.2019 г.
* Удължен е срокът за подаване на заявления за финансиране по операцията до 17 часа на 31.01.2019 г.

УО на ОПХ ФЕПНЛ изразява сърдечната си благодарност към всички партньорски организации – общини за своевременната реакция в процеса по анексиране на договорите за безвъзмездна финансова помощ по операция тип 3 „Осигуряване на топъл обяд 2016 г. – 2019 г.“, както и за изключителната ангажираност, достойна за пример и подражание, ангажираност, която реално допринася за намаляване на бедността чрез осигуряване на обяд на лица, които живеят във висока степен на бедност и социална изключване.

УО на ОПХ ФЕПНЛ очаква от всички общини/райони на общини на територията на Република България, където все още не се изпълняват проекти по операция тип 3 „Осигуряване на топъл обяд 2016 г. – 2019 г.“, да се включат в изпълнението на операцията, като подадат заявления за финансиране, и целия екип е на разположение за съдействие и предоставяне на допълнителна информация и разяснения в случай на необходимост.